Ζουζούνια μου, καλημέρα και καλή εβδομάδα!

Πριν κάνουμε κάτι άλλο θέλω αν μπορείτε να

δείτε αυτό το βίντεο.

Όταν το έβαλα να το ακούσω νόμιζα

πως άκουγα και εσάς να τραγουδάτε…

Πάμε, λοιπόν, όλοι μαζί...

<https://www.youtube.com/watch?v=PW3_aKWD8hM>

Τώρα θέλω να μου γράψετε στο πράσινο τετράδιο λίγα λόγια για το πώς περνάτε. Μια παραγραφούλα με τα νέα σας ☺. Τι κάνετε εσείς, τα παπαγαλάκια σας, τι παιχνίδια παίζετε.. Κι αν από κάτω μου φτιάξετε και μια ωραία ζωγραφιά ακόμα καλύτερα.

Μην ανησυχείτε ,δε θα το διορθώσω ,εκτός αν μου γράψετε το <**είναι**> με –η και –ε… ( μην ξεχνάτε ότι πάντα ξαναδιαβάζουμε αυτό που γράφουμε προσεχτικά και διορθώνουμε τα λάθη μας, βάζουμε και τόνους!).Όσοι μπορείτε , με τη βοήθεια του μπαμπά και της μαμάς, θα χαρώ πολύ να το βγάλετε φωτογραφία και να μου το στείλετε στο mail που σας έχω δώσει για να το διαβάσω.

Τώρα ώρα για… ΧΙΟΝΟΠΟΛΕΜΟ ! (αυτό μπορείτε να το αφήσετε για το τέλος ☺ )

<https://podilato98.blogspot.com/2015/06/xionopropaideia-paixnidi.html>

Να διαβάσουμε και λίγο ; Διαβάστε αυτό το παραμύθι μόνοι σας, αρκετές φορές, σαν να το είχαμε για ανάγνωση και μετά διαβάστε το στους γονείς σας χωρίς κανένα λάθος. ☺



**Ένα ποντίκι που ζούσε στους αγρούς είχε φίλο ένα ποντίκι που ζούσε στην πόλη. Το ποντίκι του αγρού κάλεσε μια μέρα το φίλο του να έρθει για να του κάνει το τραπέζι.**

**Εκείνο ήρθε και κάθισαν και έφαγαν κριθάρι και ρίζες. Το ποντίκι της πόλης όμως δεν ευχαριστήθηκε καθόλου μ’ αυτά τα φαγητά και είπε: «Καημένε μου φίλε, εσύ ζεις εδώ χειρότερα κι από τα μυρμήγκια ενώ εγώ καλοπερνάω έχοντας γεμάτο το κελάρι μου. Έλα να μείνεις μαζί μου και θα δεις ότι δεν θα θέλεις πια να ξαναγυρίσεις στους αγρούς».  
  
 Το πήρε λοιπόν μαζί του στην πόλη και το έβαλε μέσα σε ένα κελάρι γεμάτο αλεύρι, σύκα και ένα σωρό άλλα τρόφιμα. Το ποντίκι του αγρού που δεν είχε δει ποτέ του τέτοια πολυτέλεια, άρχισε να τρώει απολαμβάνοντας όλες αυτές τις λιχουδιές. Πριν, όμως καλά καλά, αρχίσουν άνοιξε η πόρτα του κελαριού και κάποιος μπήκε μέσα. Κατατρομαγμένα τα ποντίκια κρύφτηκαν αμέσως σε μια πολύ στενή τρύπα. Μόλις όμως έγινε πάλι ησυχία ξαναβγήκαν έξω, κάποιος όμως ξαναμπήκε στο κελάρι και αναγκάστηκαν να ξανακρυφτούν.   
 Σαν είδε έτσι τα πράγματα το ποντίκι του αγρού είπε στο φίλο του:  
  
  <Έχε γεια! Εγώ φεύγω. Βλέπω ότι ζεις στην πολυτέλεια, αλλά είσαι τριγυρισμένο από κινδύνους, ενώ εγώ στο σπίτι μου τρώω το φτωχικό μου φαγητό με όλη μου την ησυχία.>**


**Σας άρεσε;**

**Παρακάτω σας έχω δυο φυλλάδια επαναληπτικά. Όσοι μπορείτε εκτυπώστε τα και**

**συμπληρώστε τα ,αλλιώς αντιγράψτε τις ασκήσεις στο πράσινο.**

**Αυτά για σήμερα. Θα τα ξαναπούμε σύντομα .Φιλάκια πολλά πολλά!**





Θυμήσου τι είχαμε πει στην τάξη:

***Ουσιαστικά*** *είναι οι λέξεις που μιλούν για έναν* ***άνθρωπο****, ένα* ***ζώο,*** *ένα* ***φυτό****, ένα* ***πράγμα*** *και γενικά ό,τι υπάρχει στη φύση και στον κόσμο γύρω μας! Τα ουσιαστικά μπορούν να έχουν μπροστά τους μία από τις λεξούλες:*

***ο, η ,το (οριστικό άρθρο)***




***ο,*** ***η,*** ***το***

***Οι λέξεις ετοιμάζονται να ταξιδέψουν!Τοποθέτησέ τες στο***

***σωστό βαγόνι! Μην ξεχάσεις να βάλεις: ο, η, το***



1



θεία, σκίουρος, κασετίνα, μπαλαρίνα, σχολείο, δημαρχείο, θυμός, αγόρι, βροχή, σκυλί, λύπη, παπαρούνα, λεμονιά, μολύβι, ταχυδρομείο, παράθυρο, γιατρός, γάτα, ψυγείο, παπί, χαμομήλι, μανάβικο, αέρας, άγχος, χαρά, άνοιξη, λιακάδα.

άνθρωποι

ζώα

πράγµατα

………………………………..

………………………………..

………………………………..

………………………………..

………………………………..

………………………………..

………………………………..





………………………………..

………………………………..

………………………………..

………………………………..

………………………………..



φυτά

………………………………..

µέρη

………………………………..

φύση

………………………………..

συναισθήµατα

………………………………..

………………………………..

………………………………..

………………………………..

………………………………..

………………………………..

………………………………..

………………………………..

………………………………..


………………………………..

………………………………

..

………………………………..

………………………………..



Θυμήσου τι είχαμε πει στην τάξη:

* Ουσιαστικά είναι και όλα τα ονόματα(ανθρώπων, ημερών, μηνών, πόλεων, χωρών, βουνών, ποταμών, γιορτών κ.τ.λ) Αυτά τα ονομάζουμε κύρια ουσιαστικά!
* Ουσιαστικά είναι ακόμα και οι λέξεις που δείχνουν ένα επάγγελμα(π.χ. οδηγός), μια ενέργεια(τρέξιμο) ή ένα συναίσθημα ( θυμός),μια ιδιότητα(εξυπνάδα).Αυτά είναι κοινά ουσιαστικά.

***Βάζω τις παρακάτω λέξεις με το σωστό άρθρο στη σωστή στήλη :***



3

***Παρασκευή, ελικόπτερο, Αμερική, πεταλούδα, γοργόνα, Πάσχα, καρέκλα, Θησέας, δρόμος, Όλυμπος, Αχιλλέας, αγάπη, Ιούλιος, χαρά ,τραπέζι, Ελλάδα.***

(Μπορείς να συμβουλευτείς και το βιβλίο την Γλώσσας, τεύχος β΄,σελ.33)

Κοινά ουσιαστικά Κύρια ουσιαστικά